Farida Fassi

Farida Fassi FAAS () bụ ọkammụta nwanyị na ngalaba physics mba Morocco site na Mahadum Mohammed V na Rabat. Ọ bụ onye nchoputa nke  African Strategy for Fundamental Applied Physics na onye òtù African Academy of Sciences.

 Mmalite Ndụ na agụmakwụkwọ Ya 
A mụrụ Fassi na Larache ebe ọ gara ụlọ akwụkwọ sekọndrị nke nta na nke úkwú tupu ọ kwaga Tetouan iji mechaa ọmụmụ mahadum ya. O nwetara nzere B.Sc ya ngalaba physics na Mahadum Abdelmalek Essaâd n'afọ 1996. Mgbe nke ahụ gasịrị, ọ kwagara Spain,  Mahadum Valencia, ebe ọ nwetara nzere M.Sc ya n'afọ 1999. N'afọ 2003, enyere ya nzere Ph.D na ngalaba  particle physics n'ihi ọrụ ya na ATLAS experiment na CERN.

 Ọrụ na Ime Nnyocha Ya 
Ruo afọ 2013, Fassi sooro na ndị òtù mere Nchọpụta sayensị ATLAS  and Compact Muon Solenoid (CMS) ndị mechara chọpụta Higgs boson n'afọ 2012. Ka nke ahụ gasịrị, ọ rụrụ ọrụ na Grid Computing and Distributed Data Analysis. N'afọ 2007, ahọpụtara Fassi ịbụ onye òtù CERN. Ọzọkwa, ruo oge dị afọ iri na atọ, ọ nọ na-arụ ọrụ n'ọ́kwá dị iche iche kwesịrị onye ji nzere Ph.D dịka na Spanish National Research Council,  French National Centre for Scientific Research, nakwa Spanish Center for Particle, Astroparticle, and Nuclear Physics. Ọ bụ ọkammụta na ngalaba physics na Mahadum Mohammed V na Rabat.

A hụkwara áhà Fassi na usoro ndetu aha mmadụ iri ise bụ ndị ọkammụta sayensị kacha n'ụwa niile dịka International 2021 AD Scientific Index si dee ya. A rụtụla ihe ndị o dere aka n'ọtụtụ akwụkwọ mbipụta ihe karịrị ugboro narị puku abụọ na iri ise, nwekwaa index dị elu nọ n'ọnụ ọgụ narị abụọ na iri na itoolu. E dowere ya n'ógó onye nke iri atọ na asatọ n'ụwa niile na onye nke abụọ n'Afrịka na Middle east.  Fassi bụ onye odeakwụkwọ ukwu  mbido na Arab physical Society, nakwa onye so hiwe African Strategy for Fundamental andApplied Physics.

 Ihe Nrite na Nkwanye Ùgwù Ya 
A họpụtara Fassi dịka onye òtù African Academy of Sciences n'afọ 2020.

 Akwụkwọ Ndị Ebipụtara Ahọpụtara  

CERN ATLAS (2012-9-17). Observation of a new particle in the search for the Standard Model Higgs boson with the ATLAS detector at the LHC, Physics Letters B, 716:1, 1-29
Farida Fassi, " African Strategy for Fundamental and Applied Physics (ASFAP)", The African Physics Newsletter - 8 April 2021.

Miquel Senar, P. Lason, Farida Fassi: Ọrụ Organization of the International Testbed of the CrossGrid.

 Ihe Ndí Nhụwa Ama 

 Hụkwa 
 ATLAS experiment 
 Abdellatif Berbich

 Edensibia 

Category: Ndị ọ̀gwọ́ ọrịa mba Morocco
Category: Ụmụ nwanyị Morocco nọ na ngalaba
Category: Ndị gụchara akwụkwọ na Mahadum Abdelmalek Essaâdi
Category: Ndị gụchara akwụkwọ na Mahadum Valencia
Category: Ndị òtù African Academy of Sciences
Category: Ndị dị ndụ afọ ọmụmụ ha na-efu efu 
Category: Ndị dị ndụ
Category: Ndị nwere mmetụta na CERN